钦定古今图书集成/明伦汇编/官常典/第743卷 > 汤执中
## 钦定古今图书集成/明伦汇编/官常典/第743卷 > 汤执中

按《嘉兴县志》：“执中以掾吏除江西庐陵丞。崇祯壬申，
粤寇入寇吉安永丰，直抵泰和，百户梁学被杀，势甚
猖獗。巡道萧应坤遣执中至富田募乡兵御寇。执中
至，贼拥众突至富田，杀富田巡检，龙德新民，被杀者
甚众。次日，执中率众与贼遇于木河州，奋勇直前，手
刃一贼，气甚壮，不意马前刀手被贼斫死。执中马惊”
蹶，遂被害。抚按上其事，嘉褒恤。